CELEX: 62019TN0107
Language: hu
Date: 2019-02-20 00:00:00
Title: T-107/19. sz. ügy: 2019. február 20-án benyújtott kereset — ACRE kontra Parlament

15.4.2019   
            
            
               HU
            
            
               Az Európai Unió Hivatalos Lapja
            
            
               C 139/87
            
         
      2019. február 20-án benyújtott kereset — ACRE kontra Parlament
      (T-107/19. sz. ügy)
      (2019/C 139/88)
      Az eljárás nyelve: angol
      
         Felek
      
      
         Felperes: Alliance of Conservatives and Reformists in Europe (ACRE) (Brüsszel, Belgium) (képviselők: E. Plasschaert és E. Montens ügyvédek)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a felperes 2017. évi végleges támogatására vonatkozó, az Európai Parlament 2018. december 12-i levelében foglalt, 2018. december 10-i D 202862 számon nyilvántartásba vett határozatot, amennyiben az
                  
                              —
                           
                           
                              a „Survey on attitude on UK minority groups in the EU”-ra vonatkozó összeget, azaz 108 985,58 eurót, nem támogatható kiadássá minősítette át, amelyet vissza kell téríteni, mivel az állítólag nincs összhangban a 2003. november 4-i 2004/2003/EK európai parlamenti és tanácsi rendelet (1) 7. cikkével;
                           
                        
                              —
                           
                           
                              a „UK Trade Partnership Conference”-re vonatkozó összeget, azaz 122 295,10 eurót nem támogatható kiadássá minősítette át, amelyet vissza kell téríteni, mivel az állítólag nincs összhangban a 2004/2003 rendelet 7. cikkével;
                           
                        
                              —
                           
                           
                              a „Conservative International — Miami Conference of 26–27 May 2017 — Conference”-re vonatkozó összeget, azaz 249 589,17 eurót nem támogatható kiadássá minősítette át, amelyet vissza kell téríteni, mivel az állítólag nincs összhangban a 2004/2003 rendelet 8. cikkével;
                           
                        
                              —
                           
                           
                              a „Conservative International — Kampala Conference of 13–15 July 2017”-re vonatkozó összeget, azaz 91 546,58 eurót nem támogatható kiadássá minősítette át, amelyet vissza kell téríteni, mivel az állítólag nincs összhangban a 2004/2003 rendelet 8. cikkével;
                           
                        
                              —
                           
                           
                              megállapította, hogy a 133 043,80 eurós tagsági díj Virágzó Örményország párt általi kifizetése az adományokra előírt 12 000 eurós korlátozás hatálya alá tartozik; és a felperest arra kötelezte, hogy a 12 000 euró feletti többletet — azaz 121 043,80 eurót — fizesse vissza az említett tagnak;
                           
                        
            
                  —
               
               
                  semmisítse meg a FINS-2019–5 számú hozzájárulásra vonatkozó határozatot — amennyiben az az előfinanszírozás 100 %-ának, azaz 4 422 345,48 eurónak, az Európai Parlament általi kifizetését attól teszi függővé, hogy 2019. január 15-e előtt (i) fizessenek vissza 535 609,48 eurót az Európai Parlament számára, továbbá (ii) fizessenek vissza bármely harmadik féltől származó jogalap nélküli kifizetést e harmadik felek számára —, és ebből következően semmisítse meg az említett határozathoz mellékelt különleges feltételek 1.5.1. cikkét;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Az első kereseti kérelme alátámasztására a felperes tizenhárom jogalapra hivatkozik:
      A határozat valamennyi vitatott elemére vonatkozó jogalapok:
      
                  1.
               
               
                  A megfelelő ügyintézés elvének, a 2004/2003 rendelet végrehajtására vonatkozó eljárások megállapításáról szóló, 2004. március 29-i európai parlamenti elnökségi határozat 7. és 8. cikkének, a 2017-es támogatás odaítéléséről szóló határozat II.14.1 cikkének, valamint a felperes védelemhez való jogának megsértésére alapított első jogalap.
               
            
                  2.
               
               
                  A 2004/2003 rendelet 9. cikke (3) bekezdésének megsértésére alapított második jogalap.
                  A 108 985,58 eurós összeg nem támogatható kiadássá történő átminősítésére, és visszatérítésének elrendelésére vonatkozó jogalapok:
               
            
                  3.
               
               
                  A 2004/2003 rendelet 7. cikkének megsértésére, és mindenesetre nyilvánvaló értékelési hibára alapított harmadik jogalap.
               
            
                  4.
               
               
                  A jogbiztonságra vonatkozó európai uniós alapelv megsértésére alapított negyedik jogalap.
               
            
                  5.
               
               
                  Az egyenlő bánásmódra vonatkozó európai uniós alapelv megsértésére alapított ötödik jogalap.
                  A 122 295,10 eurós összeg nem támogatható kiadássá történő átminősítésére, és visszatérítésének elrendelésére vonatkozó jogalapok:
               
            
                  6.
               
               
                  A 2004/2003 rendelet 7. cikkének megsértésére, és mindenesetre nyilvánvaló értékelési hibára alapított hatodik jogalap.
               
            
                  7.
               
               
                  Az egyenlő bánásmódra vonatkozó európai uniós alapelv megsértésére alapított hetedik jogalap.
                  A 249 589,17 eurós összeg és a 91 546,58 eurós összeg nem támogatható kiadássá történő átminősítésére, és visszatérítésének elrendelésére vonatkozó jogalapok:
               
            
                  8.
               
               
                  A 2004/2003 rendelet 8. cikkének megsértésére, az EUSZ 10. cikk (4) bekezdésének, az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendelet 204a. cikkének, valamint az Európai Unió Alapjogi Chartája 11. és 12. cikkének megsértésére, és mindenesetre nyilvánvaló értékelési hibára alapított nyolcadik jogalap.
               
            
                  9.
               
               
                  A jogbiztonságra vonatkozó európai uniós alapelv megsértésére alapított kilencedik jogalap.
               
            
                  10.
               
               
                  Az egyenlő bánásmódra és a hátrányos megkülönböztetés tilalmára vonatkozó európai uniós alapelv megsértésére alapított tizedik jogalap.
                  A 113 043,00 eurós összeg átminősítésére, és a 121 043,80 eurós összeg visszatérítésének elrendelésére vonatkozó jogalapok:
               
            
                  11.
               
               
                  A 2004/2003 rendelet 2. és 6. cikkének megsértésére, és mindenesetre nyilvánvaló értékelési hibára alapított tizenegyedik jogalap.
               
            
                  12.
               
               
                  A jogbiztonságra vonatkozó európai uniós alapelv megsértésére alapított tizenkettedik jogalap.
               
            
                  13.
               
               
                  Az egyenlő bánásmódra és a hátrányos megkülönböztetés tilalmára vonatkozó európai uniós alapelv megsértésére alapított tizenharmadik jogalap.
               
            A második kereseti kérelme alátámasztására a felperes két jogalapra hivatkozik.
      
                  1.
               
               
                  A megfelelő ügyintézés elvének, az európai politikai pártok és az európai politikai alapítványok jogállásáról és finanszírozásáról szóló, 2014. október 22-i 1141/2014/EU, Euratom európai parlamenti és tanácsi rendelet, (2) 19. cikkének, valamint a felperes védelemhez való jogának megsértésére alapított első jogalap.
               
            
                  2.
               
               
                  Az 1141/2014 rendelet végrehajtására vonatkozó eljárások megállapításáról szóló, 2004. május 28-i európai parlamenti elnökségi határozat 6. cikke (1) bekezdésének megsértésére alapított második jogalap.
               
            
         (1)  Az európai szintű politikai pártokra irányadó előírásokról és finanszírozásuk szabályairól szóló, 2003. november 4-i 2004/2003/EK európai parlamenti és tanácsi rendelet (HL 2003. L 297., 1. o.; magyar nyelvű különkiadás 1. fejezet, 4. kötet, 500. o.).
      
         (2)  Az európai politikai pártok és az európai politikai alapítványok jogállásáról és finanszírozásáról szóló, 2014. október 22-i 1141/2014/EU európai parlamenti és tanácsi határozat (HL 2014. L 317., 1. o.).